На основу Одлуке о усвајању Програма мера подршке за спровођење пољопривредне политике и политике руралног развоја за подручје територије општине Аранђеловац за 2024. годину (''Службени гласник општине Аранђеловац'', бр. 5/2024 од 22.07.2024. године), Општинско веће општине Аранђеловац расписује

# К О Н К У Р С

ЗА МЕРЕ ПОДРШКЕ СУФИНАНСИРАЊА КАМАТЕ

 ПОЉОПРИВРЕДНИХ КРЕДИТА

За реализацију мера подршке-суфинансирање камата на пољопривредне кредите ,који се финансирају, односно суфинансирају средствима из буџета Општине Аранђеловац за 2024. годину, обезбеђена су средства у складу са Одлуком о буџету општине Аранђеловац за 2024. годину (''Службени гласник општине Аранђеловац'', бр. 9/2023) и у складу са Одлуком о првом ребалансу буџета општине Аранђеловац за 2024. годину (''Службени гласник општине Аранђеловац'', бр. 5/2024 од 22.07.2024. године) у оквиру раздела 5, програм 0101, програмска активност 0002-Мере подршке руралном развоју, Позиција 82, Функционална класификација. 451000-субвенције јавним нефинансијским предузећима и организацијама у износу од 700.000,00 динара која ће бити предмет расподеле путем овог конкурса.

Средства овог конкурса су планирана за развој пољопривреде и то у виду мера подршке суфинансирања 70% камате краткорочних пољопривредних кредита са роком отплате до 24 месеца, реализованих у периоду после 15.10.2023.године до момента подношења захтева по овом Конкурсу , с тим да највећи износ суфинансирања камате може бити 50.000 динара по захтеву.

Средства предвиђена Конкурсом су намењена за пољопривредне произвођаче који испуњавају следеће услове:

* Поседује активно комерцијално пољопривредно газдинство (активан статус у складу са Правилником о упису у регистар пољопривредних газдинстава и обнови регистрације, као и условима за пасиван статус пољопривредног газдинства ,,Службени гласник РС“ бр. 25/2023…34/2024) регистровано на територији општине Аранђеловац, са земљиштем минимун 50% на територији локалне самоуправе.
* Носилац пољопривредног газдинства је са пословном банком склопио уговор о краткорочном кредитирању почев од 15.10.2023. године до дана подношења Захтева.
* Кредитна средства су одобрена и користе се за следеће намене: набавка пољопривредне механизације и опреме, набавка или повећање основног стада, набавка садног материјала, изградња и адаптација економских објеката и прерађивачких капацитета, куповина пољопривредног земљишта, обртна средства за пољопривредну производњу и прераду као и комбиновану намену.
* Кредитна средства се не могу користити за рефинансирање постојећих кредита.
* Износ кредита до 400.000 дин,за креткорочне кредите до 24 месеца отплате.
* Немају доспеле неизмирене обавезе по основу јавних прихода према одељењу за пореске послове општине Аранђеловац.

Пољопривредни произвођачи који конкуришу потребно је да доставе следећу документацију:

* Пупуњен и потписан Захтев за доделу мере подршке камате пољопривредних кредита.
* Копију Уговора са назначеном наменом кредита и планом отплате кредита за чију камату траже меру подршке суфинансирања камате пољопривредног кредита.
* Потврду о статусу у регистру пољопривредних газдинстава.
* Извод из регистра пољопривредних газдинстава- подаци о газдинству.
* Фотокопију личне карте носиоца пољопривредног газдинства.

Мерема подршке у 2024. години суфинансира се 70% камате пољопривредних кредита припадајуће камате за текућу годину док се камата за другу годину суфинансира у наредној години у 70% износу камате.

Износ мере подршке се обрачунава приликом доношења Решења а на основу уговореног плана отплате кредита и укупног износа камате умањеног за 30% и као такав се не може мењати. За кредите са валутном клаузулом подршка се обрачунава на основу средњег курса НБС на дан почетка Конкурса, и у динарском износу се уноси у Решење.

Захтев се преузима на писарници општинске управе Аранђеловац, Венац слободе бр.10 или у Одељењу за привреду и друштвене делатности, Венац слободе бр.10, Стара зграда општине, први спрат, лево крило, канцеларија број 2.

Попуњен и потписан Захтев са потребном документацијом предаје се на писарници општине Аранђеловац у затвореној коверти на којој мора да пише,

На предњој страни:

Општинска управа Аранђеловац, ул. Венац Слободе бр. 10

Конкурс за меру подршке суфинансирању камате пољопривредних кредита

На задњој страни:

Име, презиме и адреса подносиоца пријаве

Одлуке о испуњености услова за мере подршке – суфинансирање камата на пољопривредне кредите доноси Комисија за развој пољопривреде у 2024.години формирана од стране општинског већа.

На основу Одлуке о испуњености услова за мере подршке – суфинансирање камата на пољопривредне кредите Одељење за привреду и друштвене делатности општине Аранђеловац доноси Решење о додели подстицаја у року од 30 дана од дана подношења захтева.

За одобрене захтеве средства ће се директно преносити на наменски рачун пољопривредног произвоћача (газдинства) по спроведеном поступку утврђивања испуњености услова за остваривање права и доношења Одлуке о испуњености услова за мере подршке – суфинансирање камата на пољопривредне кредите и Решења о додели подстицаја у складу са ликвидношћу буџета Општине Аранђеловац.

Неблаговремене, непотпуне и пријаве послате на други начин (нпр. факсом или е-mailom) или достављене на друге адресе, неће се разматрати. Конкурс је отворен од 10.09.2024..године и траје до 10.10.2024. године. Конкурс се објављује на званичној интернет страници општине Аранђеловац www.arandjelovac.rs, огласној табли и локалним медијима.

У случају да су средства не наменски коришћена или је документација лажно приказана у захтеву корисник мера подршке губи право на мере подршке у наредних 5 година

Општинско Веће општине Аранђеловац

Програм мера подршке за развој пољопривреде у 2024.години.

Конкурс за мере Кредитне подршке.

**ЗАХТЕВ ЗА ДОДЕЛУ МЕРЕ ПОДРШКЕ СУФИНАНСИРАЊА КАМАТЕ**

 **ПОЉОПРИВРЕДНИХ КРЕДИТА**

Прочитати пажљиво услове Конкурса. Образац попунити читко, штампаним словима.

|  |  |
| --- | --- |
| Име и презиме носиоцаПољопривредног газдинства |  |
| ЈМБГ (матични број) |  |
| Адреса |  |
| Број телефона |  |
| Број пољопривредног газдинства БПГ |  |
| Број наменског рачуна |  |
| Назив банке |  |

|  |  |
| --- | --- |
| Намена кредита |  |
| Врста кредита  |  |
| Износ кредита из уговора |  |
| Износ камате из плана отплате кредита |  |
| Назив банке код које је кредит одобрен |  |
| Број уговора са пословном банком |  |
| Датум и година закључења уговора о кредиту |  |

**Уписати место и датум подношења захтева и потписати изјаву. Потписивањем изјаве прихватају се услови конкурса а само тада је захтев исправан.**

**Непотпуне и неблаговремене пријаве неће се разматрати.**

|  |
| --- |
| Изјављујем под кривичном и материјалном одговорношћу да ће се средства предметног кредита користити искључиво у пољопривредне сврхе.Изјављујем да немам неизмирених обавеза по основу јавних прихода у Одељењу за пореске послове општине Аранђеловац. Изјаву прилажем као доказ о тачности података, предате документације на конкурсу и као писмену потврду прихватања свих услова конкурса.У Аранђеловцу\_\_\_\_\_\_\_\_2024. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Подносилац захтева |